ве́рхъ же добродѣ́тели и безстра́стія дости́гши, а́ще и простолюди́нъ и некни́женъ, учи́теля свы́ше имѣ́яше, вразумля́ющую ры́бари и младе́нцы прему́дрость дх҃а: ѿ нея́же и умо́мъ просвѣща́яся, мнѡ́гія и другі̂я свящє́нныя и духѡ́вныя учє́нія, разли́чнымъ веща́мъ подоба́ющыя издадѐ, и прему̂дрыя ѿвѣ́ты къ вопроша́ющымъ, испо́лнєнныя душе́вныя по́льзы, я́коже во мно́гихъ мѣста́хъ изъ̑ ста́рческихъ писа́ній усма́тривается